# Funktionsbeskrivelse for uddannelseskoordinerende yngre læger (UKYL) ansat på Aalborg Universitetshospital

**Skema til individuel funktionsbeskrivelse for den enkelte UKYL**

Nedenstående skema er vha. vejledende eksempler tænkt som en støtte til udformning af en individuel funktionsbeskrivelse for den enkelte UKYL på afdelingen/enheden. De nævnte hovedområder tager udgangspunkt i den generelle funktionsbeskrivelse (se side 3) og giver mulighed for at indskrive særlige forhold for UKYL’en på den enkelte afdeling/enhed, herunder hensyntagen til en intern arbejds-/opgavefordeling i de tilfælde, hvor afdelingen/enheden har flere UKYL’er. Den individuelle funktionsbeskrivelse skal anses som værende vejledende og kan til enhver tid revideres.

|  |  |
| --- | --- |
| **Afdeling/enhed** |  |
| **Navn (UKYL)** |  |
| **Stilling/uddannelsesniveau** |  |
| **Dato for tiltrædelse** |  |
| **Andre UKYL’er i afdelingen og deres stilling/uddannelsesniveau** |  |
| **Opgaver og funktioner**  Hovedområder og vejledende eksempler | **Konkrete opgaver aftalt for denne UKYL i samarbejde med UAO:** |
| **Introduktion af nye kollegaer**  *Fx udarbejdelse, revision og gennemførelse af introduktionsprogrammer for nyansatte yngre læger i afdelingen/enheden. Sikre, at der sendes velkomstmail til nye kollegaer og generelt bidrage til, at man føler sig hjemme i faglige og sociale fællesskaber på afdelingen.* |  |
| **Uddannelseskultur**  *Arrangere, facilitere, rapportere og følge op på 3-timersmødet i egen afdeling samt deltage i videndeling på hospitalet. Desuden vedligeholde/ forbedre god uddannelseskultur i afdelingen.* |  |
| **Undervisning**  *Planlægge og koordinere regelmæssig gruppeorienteret undervisning, evt. journal clubs og fx temadage eller færdighedstræning i samarbejde med UAO* |  |
| **Klinisk vejledning i dagligdagen**  *Efter aftale med UAO fremme udbredelse og implementering af gode metoder til optimering af læring, herunder metoder til kompetencevurdering, feedback og supervision. Desuden bringe konkrete uddannelsesredskaber i spil i dagligdagen, eks. ved konferencesituationer i form af dagens case.* |  |
| **Overordnet uddannelsesvejledning**  *Fx bistå UAO i forhold til at sikre, at yngre læger forstår og kender arbejdsgange for vejledersamtaler og brug af uddannelsesplaner, herunder inddragelse af indsatsområder fra 360-graders feedback – samt sikre at vejledersamtaler afholdes. Hjælpe UAO med udbredelse af kendskab til afdelingens uddannelsesprogrammer* |  |
| **Uddannelsesrelateret arbejdstilrettelæggelse**  *Fx hjælpe UAO med forslag til optimering af arbejdstilrettelæggelse mhp. mere effektiv læring, optimering af afdelingens rulle-/arbejdsskema til understøttelse af uddannelse.* |  |
| **Rammer** (tid til opgaven, sekretæropgaver, andet (fx adgang til… lokaler, PC etc.)) | |
| **Andre forhold** (aftaler om deltagelse i UKYL-kurser og netværksmøder, specialespecifikke uddannelsesudvalg og ansættelsesudvalg samt i hvilke øvrige udvalg, UKYL’en evt. skal repræsentere afdelingen) | |
| \_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Dato Underskrift yngre læge Underskrift UAO  Godkendt d. \_\_\_\_\_\_\_\_\_\_\_\_\_\_\_\_\_\_\_\_\_\_\_\_  Underskrift ledende overlæge | |

**Eventuelle spørgsmål rettes til specialkonsulent Lotte Hoelgaard Christensen (l.hoelgaard@rn.dk).**

Den uddannelsesansvarlige overlæge indsender desuden online blanket vedr. funktionstillæg til Løn- & Personalekontoret.

# **Generel funktionsbeskrivelse**

Region Nordjylland og Foreningen af Yngre Læger underskrev i 2015 en aftale om funktionsløn til uddannelseskoordinerende yngre læger (læs aftalen på hjemmesiden Lægers Uddannelsesforum (LUF) eller via linket [her](https://aalborguh.rn.dk/for-sundhedsfaglige/uddannelse-kurser-og-kompetenceudvikling/laegers-uddannelsesforum-(luf)/uddannelsesansvarlige-og-koordinerende-laeger/uddannelseskoordinerende-yngre-laeger/-/media/Hospitaler/AalborgUH/For-sundhedsfaglige/Uddannelse,-kurser-og-kompetenceudvikling/LUF/Uddannelsesansvarlige-og-koordinerende-l%c3%a6ger/Uddannelseskoordinerende-yngre-laeger/UKYL-aftalen-ml-YL-og-Region-Nordjylland.ashx)). Den aktuelle funktionsbeskrivelse er baseret på denne aftale og en revision på Aalborg Universitetshospital:

1. Funktionsområde

Den uddannelseskoordinerende yngre læge virker på en afdeling/funktionsbærende enhed i hospitalsvæsenet under Region Nordjylland. Såfremt der ved enheden er udpeget flere end en uddannelseskoordinerende yngre læge, træffes ved udpegningen beslutning om, hvilken del/dele af enheden den uddannelseskoordinerende yngre læge skal fungere i (benyt her skemaet til individuel funktionsbeskrivelse).

2. Reference

Den uddannelseskoordinerende yngre læge udpeges af afdelingens/enhedens ledelse efter drøftelse med yngre læge tillidsrepræsentant og uddannelsesansvarlig overlæge.

Den uddannelseskoordinerende yngre læge refererer til den uddannelsesansvarlige overlæge, der på afdelingens/enhedens vegne har ansvar for uddannelsen.

Den uddannelseskoordinerende yngre læge har ret og pligt til at påtale afvigelser fra afdelingens/enhedens uddannelsesprogrammer og planer, først og fremmest over for den uddannelsesansvarlige overlæge og kolleger, dernæst over for afdelingens/enhedens ledelse og hospitalsledelsen.

3. Arbejdsopgaver

Den uddannelseskoordinerende yngre læge skal bistå den uddannelsesansvarlige overlæge med hensyn til:

* Udarbejdelse, revision og gennemførelse af introduktionsprogrammer for nyansatte yngre læger i afdelingen/enheden.
* Udvikling af afdelingens uddannelseskultur ved at arrangere, facilitere, rapportere og følge op på 3-timersmødet (gældende på Aalborg Universitetshospital).
* Planlægning og koordinering af regelmæssig gruppeorienteret undervisning
* Understøtte og kvalificere vejledergruppens pædagogiske niveau, fx ved at være med til at bringe konkrete uddannelsesredskaber i spil.
* Bevidst implementering af uddannelseselementer i den daglige arbejdstilrettelæggelse.
* Være ressourceperson i forhold til opfyldelse/udarbejdelse af uddannelsesprogrammer, uddannelsesplaner, tjeklister mv.

Det forudsættes, at den uddannelseskoordinerende yngre læge selv viser initiativ på de nævnte områder samt på andre områder af uddannelsesmæssig relevans. Det skal bemærkes, at funktionen som uddannelseskoordinerende yngre læge ikke automatisk kan kobles til funktioner som:

1. Skemalægger
2. Ansvarlig for studenterundervisning

4. Kvalifikationer

Den uddannelseskoordinerende yngre læge skal ved udpegningen, eller snarest muligt derefter, have gennemført vejlederkursus eller mindst tilsvarende voksenpædagogisk uddannelse.

5. Funktionstillæg

Uddannelseskoordinerende yngre læger ydes et årligt funktionstillæg på 24.000 kr. (31.03.2000-niveau). Når den uddannelseskoordinerende yngre læge har varetaget hvervet i et år stiger funktionstillægget til 30.000 kr. årligt (31.03.2000-niveau). Blanket vedr. funktionstillæg til udfyldelse findes ligeledes på [LUF](https://aalborguh.rn.dk/for-sundhedsfaglige/uddannelse-kurser-og-kompetenceudvikling/laegers-uddannelsesforum-(luf)/uddannelsesansvarlige-og-koordinerende-laeger/uddannelseskoordinerende-yngre-laeger).

6. Evaluering

Den uddannelseskoordinerende yngre læges opfyldelse af funktionsbeskrivelsen vurderes årligt af afdelingens/enhedens ledelse, yngre læges tillidsrepræsentant og den uddannelsesansvarlige overlæge. Såfremt funktionsbeskrivelsen ikke er tilstrækkelig opfyldt, udpeges en anden uddannelseskoordinerende yngre læge.